બાળક નવ મહિના ગર્ભમાં રહેલ છે તે સમયગાળો આપણા માટે છે. પણ બાળક માટે તો તે સમય અનંત છે. બાળકને કેલેન્ડરની કે મિનિટો, કલાકો, દિવસો કે મહિનાઓની કોઈ ખબર નથી. તેને માટે તો અનંતકાળથી પૂરેપૂરા રક્ષણ અને સલામતી સાથે, કોઈપણ જાતની જવાબદારી વગર તેના શ્વાસ ધબક્તા હતા. તેવામાં અચાનક તે એક અકળ દુનિયામાં ધકેલાઈ ગયો-એવી દુનિયા કે જ્યાં તેણે બધી બાબતમાં બીજા ઉપર નિર્ભર રહેવાનું છે. આવું થાય એટલે તેને ડર લાગી જાય તે સ્વાભાવિક છે. તે જુએ છે કે તેની આજુબાજુ બધા તેનાથી મોટાં અને વધારે તાકતવાળાં છે અને તેથી જીવવા માટે બીજાની મદદ લેવાનું તેને માટે અનિવાર્ય છે. તેને ખબર પડી ગઈ છે કે હવે આત્મ-નિર્ભરતા છિનવાઈ ગઈ છે. આ તબક્કે જે નાના નાના અનુભવો તેને થાય છે તેનાથી ભવિષ્યમાં તેને જે સંઘર્ષો કરવાના છે તેનો તેને ખ્યાલ આવે છે